Document ID: /fineweb-2-swissfilter-quality_10-filterrobots/filtered/02819.jsonl.gz/159

NA ZAGREBAČKOJ su burzi protekloga tjedna glavni dionički indeksi blago porasli, četvrti tjedan zaredom, uz nešto veći redovni promet nego u tjednu ranije, pri čemu je u fokusu investitora bila dionica Podravke.
Crobex indeks porastao je prošli tjedan blagih 0.01 posto, na 2400 bodova, a Crobex10 za 0.33 posto, na 1462 boda.
Među sektorskim indeksima, najviše je porastao Crobexindustrija, za 1.4 posto, dok je najviše pao Crobexturist, za 3.22 posto.
Redovni promet dionicama iznosio je 5.8 milijuna eura, oko 700 tisuća više nego u tjednu ranije.
Uz to, ostvareno je i više od tri milijuna eura blok-prometa, u transakciji s dvije dionice. Pritom su povlaštenom dionicom Adrisa ostvarena 1.93 milijuna eura prometa, po cijeni od 53 eura za dionicu, a dionicom Atlantic grupe 1.08 milijuna eura, po cijeni od 52 eura za dionicu.
Najlikvidnija dionica Podravke
U redovnom trgovanju najlikvidnija je bila dionica Podravke, s 1.6 milijuna eura prometa, a cijena joj je porasla 2.8 posto, na 147 eura.
Tekst se nastavlja ispod oglasa
Slijedila je dionica Spana, s prometom od 980 tisuća eura i skokom cijene za 9.94 posto, na 52 eura, tako da je među likvidnijima bila najveća dobitnica.
U fokusu je bila i dionica Zagrebačke banke, kojom je ostvareno 817 tisuća eura prometa, a cijena joj je pala 1.19 posto, na 12.5 eura.
Nešto veći promet imala je i povlaštena dionica Adrisa, 485 tisuća eura, a cijena joj je pala 1.49 posto, na 53 eura.
Među likvidnijim izdanjima najveća gubitnica bila je dionica Dalekovoda, s padom cijene za 6,5 posto, na 2.6 eura.
Na ZSE-u se protekloga tjedna trgovalo s ukupno 59 dionica, pri čemu je cijena njih 20 porasla, 26 pala, a 13 stagnirala.
Pratite nas na socijanim mrezama ispod.?
Izvor: www.index.hr
Dio Vijesti.TV medije.